《金匮》云∶病有奔豚,有吐脓,有惊怖,有火邪,此四病皆从惊发得之。经云∶阳气者,开阖不得,寒气从之,乃生大偻,陷脉为　,留连肉腠,俞气化薄,传为善畏,及为惊骇者,是　疮所为之惊骇也。盖俞则　疮之俞窍,其痛气留连肉腠之间,恐人触着而痛,故化惕惕然之心,内薄而传为善畏惊骇之疾也。　【诊】　寸口脉动而弱,动即为惊,弱即为悸。趺阳脉微而浮,浮为胃气虚,微则不能食,如恐怖之脉,忧迫所作也。寸口紧,趺阳浮滑,气虚是以悸。惊主病者,其脉止而复来,其人目睛不转,不能呼气。